Diari Oficial de la Generalitat Valenciana


Sumari del DOGV 5515, del 18-05-2007 (2007/6239)

ORDE de 14 de maig de 2007, de la Conselleria de Justícia, Interior i Administracions Públiques, per la qual es disposa la primera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del personal que presta servicis en el sector de persones amb discapacitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6239


Data del document
:   14-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Anàlisi jurídica

 Descriptors 

:   * treballador social
    * concurs administratiu
    * administració regional

Amb data 16 de febrer de 2007, el Govern Valencià va adoptar l'acord pel qual s'aprovava el Pla d'Ocupació del personal que presta servicis en el sector de persones amb discapacitats, acord que va ser publicat en el Diari Oficial de la Comunitat Valenciana número 5.454, de 20 de febrer.
Els apartats 2 i 3 de l'Acord establixen els requisits per a ser admesos en el procés d'integració del personal tècnic/a mitjà d'integració social i especialista d'integració social.
L'apartat 4.1.1 del referit Acord establix que una vegada constituïda la Comissió d'Admissió i Seguiment del Pla d'Ocupació, es convocaran els cursos i proves d'integració i adaptació de la relació jurídica per als dos col·lectius de personal inclosos en el Pla d'Ocupació, mitjançant una Orde del conseller de Justícia, Interior i Administracions Publiques, en la qual s'inclourà, necessàriament, el nomenament dels tribunals qualificadors, així com el model normalitzat de sol·licitud de participació en el procés.
Per tot això i, en virtut de les competències que tinc atribuïdes pels articles 27 del Text Refós de la llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat Valenciana, i 35.e) de la Llei 5/1983, de 30 de desembre, del Govern Valencià, en execució de l'esmentada sentència i en compliment de les previsions mencionades en l'acord adoptat pel Govern Valencià,
ORDENE
Primer
Convocar els cursos selectius de promoció interna i d'adaptació de la relació jurídica, corresponents a la primera convocatòria dirigida al personal que presta servicis en el sector de persones amb discapacitats, de l'administració del Govern Valencià inclòs en el Pla d'Ocupació aprovat per Acord del Consell de 16 de febrer de 2007 (DOCV número 5.454, de 20 de febrer), amb subjecció al que disposa el propi Pla i al que establix la present Orde.
Segon
Els qui reunisquen els requisits i condicions previstos en els apartats 2 i 3 del Pla d'Ocupació i vulguen prendre part en el procés d'adaptació objecte de la present convocatòria, hauran de manifestar-ho formulant la sol·licitud, segons el model que s'acompanya com a annex I d'esta orde, en la qual, la persona aspirant, haurà d'indicar el procés, dels establits en l'apartat 1.1 de l'Acord, en el que considera que ha ha de ser adscrit i indicar la referència del lloc de treball que ocupa, el seu nivell de titulació acadèmica i, també, la seua situació laboral.
Tercer
Les sol·licituds, dirigides a la Direcció General d'Administració Autonòmica es presentaran en el Registre de la conselleria de Justícia, Interior i Administracions Públiques, c/ Historiador Chabàs, 2, 46494 València, o en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, a comptar des de l'endemà de la publicació de la present convocatòria en el Diari Oficial de la Comunitat Valenciana.
Junt amb la sol·licitud haurà d'acreditar-se per mitjà de fotocòpia confrontada, estar en possessió de la titulació exigida en la base 2.A
ORDE de 14 de maig de 2007, de la Conselleria de Justícia, Interior i Administracions Públiques, per la qual es disposa la primera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del personal que presta servicis en el sector de persones amb discapacitats. [2007/6239]Conselleria de Justícia, Interior
i Administracions Públiqueso 3.A de l'acord de 16 de febrer de 2007, segons es tracte del procés d'integració del personal especialista en tasques assistencials i recuperadores (ETAR) o del personal cuidador.
Quart
Finalitzat el termini de presentació de sol·licituds, la Direcció General d'Administració autonòmica publicarà en el Diari Oficial de la Comunitat Valenciana la relació provisional d'admesos i exclosos a la realització dels cursos i proves d'integració.
Cinqué
Publicada la relació a què es referix l'apartat anterior, els aspirants podran formular, durant un termini de 10 dies hàbils comptats a partir de l'endemà al de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats junt amb la sol·licitud, de conformitat amb el que disposa l'article 71 de la Llei 30/1992, de 26 de novembre.
Sisé
Transcorregut el termini anterior i esmenats els defectes i vistes les reclamacions la Direcció General d'Administració Autonòmica dictarà una resolució amb la llista definitiva d'admesos, que es publicarà en el Diari Oficial de la Comunitat Valenciana.
Seté
La Direcció General d'Administració Autonòmica determinarà el calendari de celebració dels cursos, règim horari i lloc de realització, mitjançant una resolució, la qual serà publicada en el Diari Oficial de la Comunitat Valenciana. Així mateix, la Direcció General d'Administració Autonòmica designarà el professorat que impartirà el curs.
Els cursos selectius versaran sobre les matèries establides en l'annex II.
Vuité
1. Per als dos processos d'integració, tant del personal actualment denominat especialistes en tasques assistencials i recuperadores (ETAR) en el nou col·lectiu denominat tècnic/a mitjà d'integració social (TMIS), grup B, com del personal actualment denominat cuidadors/es, el nou col·lectiu denominat especialista d'integració social (EIS), grup C, el Tribunal Qualificador dels cursos i proves d'integració i d'adaptació de la relació jurídica que haurà de realitzar l'avaluació continuada dels cursos selectius i la qualificació de les proves finals, estarà format pels membres següents:
Titulars
Presidenta: Sra. María José Morales Godos, cap d'Àrea d'Integració Social de Discapacitats.
Secretari/ària: Sra. Mª Teresa Selles Marrades, cap de Secció de Formació de l'IVAP.
Vocals: Sr. Eduardo Amer Llueca, cap de Secció de Discapacitats.
Sr. Juan Carlos Esteban Lorente, tècnic jurídic de la Direcció General d'Immigració.
Un representant de les Organitzacions Sindicals
Suplents:
President/a: Sra. Amparo Calpe Lizondo, cap de Servici d'Accessibilitat i Eliminació de Barreres Arquitectòniques.
Secretari/ària: Sra. Maria López Laso, cap de Secció de Relacions Sindicals.
Vocals: Sra. María Soledad Ortiz Masanet, cap de Secció de Discapacitats.
Sra. Ana María Gil Litago, cap de Secció de Discapacitats.
Un representant de les Organitzacions Sindicals.
Nové
A l'efecte de comunicacions i de qualsevol altra incidència derivada d'esta convocatòria, el Tribunal Qualificador tindrà la seua seu en la conselleria de Justícia, Interior i Administracions Públiques, carrer Miquelet, 5 de València.
Deu
El règim jurídic de funcionament dels tribunals qualificadors serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, i els seus menbres hauran abstindre's i poden ser objecte de recusació pels interessats, quan concórreguen en aquells alguna de les circumstàncies previstes en els articles 28 i 29 de la referida Llei.
Onze
La present convocatòria, les seues bases i tots els actes administratius sean que dictats per a desplegar-la, excepte els acords i actuacions de la Comissió d'Admissió i Seguiment del Pla d'Ocupació del personal que presta servicis en el sector de persones amb discapacitats, podran ser impugnats per les persones interessades per mitjà de la interposició de recurs contenciós administratriu en el termini de dos mesos comptats des de l'endemà de la seua publicació davant de la seu del Jutjat Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
València, 14 de maig de 2007
El conseller de Justícia, Interior i Administracions Públiques
Miguel Peralta ViñesANNEX II
TEMARI
Promoció dels especialistes en tasques assistencials i recuperadores (etar) a tècnic/a mitjà integració social (TMIS)
I Àrea de programes del sector del discapacitat (53 hores)
1- Evolució social de la discapacitat (3 hores)
2- Persones amb discapacitat: física, psíquica i sensorial (5 hores)
3- Recursos d'atenció a persones amb discapacitat (20 hores)
3.1 - Tipologia de centres
3.2- Tipologia de programes
4. - Model d'intervenció en centres residencials (10 hores)
5. - Model d'intervenció comunitària (10 hores)
6. - Funcions del tècnic mitjà d'integració social (2 hores)
7. - Criteris d'organització en els centres d'atenció a les persones amb discapacitat. (3 hores)
II Àrea psicofísica (25 hores)
Tècniques per a afrontar l'estrés.
Tema 1 (4 hores)
Introducció general a l'estrés
Marc teòric
La resposta a l'estrés
Fórmules explicatives
Tema 2 (4 hores)
Estrés fisiològic
Activitat fisiològica
La resposta física
Tema 3 (4 hores)
Estrés conductual
Estrés de resposta
Tema 4 (4 hores)
Estrés cognitiu
Pensaments irracionals
Claus reactives
Tema 5 (4 hores)
Tècniques per a afrontar l'estrés
Cognitives
Conductuals
Tema 6 (5 hores)
Entrenament en tècniques
Justificació
La resposta de relació
Relaxació muscular profunda
Relaxació muscular breu
Relaxació sense contracció muscular
Respiració
Meditació
III Àrea jurídica del sector del discapacitat (21 hores)
1. Introducció. Distribució de competències entre l'Estat i les comunitats autònomes (1 hora)
2. Legislació estatal (10 hores)
2.1- Anàlisi de la Llei 13/1982, de 7 d'abril, d'Integració Social del Minusvàlid
2.2- Anàlisi de la normativa en matèria de prestacions de Seguretat Social relatives a les persones amb discapacitat.
3. Legislació autonòmica valenciana (10 hores)
3.1- Llei de Servicis Socials i normativa de desplegament.
3.2- Llei d'accessibilitat i supressió de barreres arquitectòniques, urbanístiques i de la comunicació i normativa de desplegament.
3.3- Principals ajudes i subvencions autonòmiques en matèria de persones amb discapacitat.
IV Àrea d'organització i gestió administrativa (30 hores)
1. Concepte i pressupostos constitucionals de l'organització administrativa. (6 hores)
1.1 - Principis de l'organització administrativa.
Eficàcia.
Competència.
1.2 - Tècniques d'alteració de l'exercici de les competències:
A) Delegació.
B) Avocació.
C) Comanda
D) Delegació de firma.
Suplència.
2. Relacions entre ens administratius. (6 hores)
- Descentralització.
- Autonomia.
- Coordinació.
- Col·laboració.
- Tutela i control.
3. L'activitat de les Administracions Públiques. (18 hores)
- Drets i obligacions de l'administració i els ciutadans.
- Potestats de l'administració.
- Procediment administratiu.
- L'organització administrativa de l'Estat.
- Administració central.
- Administració perifèrica.
- L'organització administrativa de les Comunitats Autònomes.
Promoció dels cuidadoros/es a especialistes en integració social (TMIS)
Àrea de coneixements específics sobre el sector de discapacitats (50 hores)
1- Evolució social de la discapacitat (2 hores)
2- Persones amb discapacitat (2 hores)
3- Programes d'autonomia personal (15 hores)
4 Programes d'oci i temps lliure (15 hores)
5- Tècniques per a afrontar l'estrés (14 hores)
6- Funcions de l'especialista en integració social (2 hores)
Temari previst per al personal que es trobe en el supòsit previst en l'apartat 3.a).2 de l'acord que aprova el pla d'ocupació. (personal que tinga una antiguitat de cinc anys en el Grup D i supere el curs específic de formació)
Tema 1. La Constitució Espanyola de 1978
Tema 2. L'Estatut d'Autonomia.
Tema 3. Gestió de personal
Tema 4. Procediment administratiu
Tema 5. Gestió econòmica, financera i règim jurídic de les subvencions públiques.